b'\n_START_ARTICLE_\nZarzuela\n_START_PARAGRAPH_\nZarzuela je \xc5\xa1panska liri\xc4\x8dno-dramati\xc4\x8dna umetni\xc5\xa1ka zvrst, ki zdru\xc5\xbeuje govorjene in pete scene; slednje vklju\xc4\x8dujejo operne in popularne pesmi, pa tudi ples. Izraz izhaja iz kraljevega lovskega dvorca, imenovanega Palacio de la Zarzuela v bli\xc5\xbeini Madrida, kjer so se zarzuele prvi\xc4\x8d predstavile dvoru oz. javnosti._NEWLINE_Dve glavni obliki zarzuele sta: najzgodnej\xc5\xa1a oblika, baro\xc4\x8dna zarzuela (okoli 1630\xe2\x80\x931750) in romanti\xc4\x8dna zarzuela (okoli 1850\xe2\x80\x931950), ki se lahko nadalje deli na dve glavni podzvrsti, g\xc3\xa9nero grande and g\xc3\xa9nero chico, \xc4\x8deprav obstajajo \xc5\xa1e druge._NEWLINE_Zarzuela se je raz\xc5\xa1irila tudi po \xc5\xa1panskih kolonijah in tako so mnoge dr\xc5\xbeave, posebno Kuba, razvile svoje lastne tradicije. Na Filipinih je poznana kot zarzuelta. Druge lingvisti\xc4\x8dne in regionalne razli\xc4\x8dice v \xc5\xa0paniji vklju\xc4\x8dujejo baskovsko zarzuelo in katalonsko sarsuelo.'